अजीतगढ़|ग्रामपीथलपुर में कई महीनों से बंदरों के आतंक से आमजन काफी परेशान है। ग्रामीणों ने प्रशासन से पीथलपुर के आबादी इलाकों से बंदरों को हटवाने की मांग की। बताया कि करीब एक वर्ष से गांव में बंदरों के आतंक से काफी परेशानी हो रही है, बंदरों ने 6 माह में दर्जनभर से अधिक लोगों को काट लिया। ग्रामीणों के मुताबिक बच्चों को स्कूल छोड़ने एवं स्कूल से लाने के लिए अभिभावकों को काफी चिंता सताती है। मांगू सिंह राठौड़ ने बताया कि गांव में बंदरों के आतंक से परेशान होकर घरों में महिलाएं, बच्चे डरने लगे है। इनको पकड़वाने के लिए अनेक बार उच्चाधिकारियों को अवगत करवा चुके है लेकिन कोई कार्रवाई नहीं होने से आमजन को काफी समस्या से जूझना पड़ रहा है वहीं प्रशासन के खिलाफ लोगों में रोष बढ़ने लगा है।